钦定古今图书集成/方舆汇编/边裔典/第083卷 > 注辇国
## 钦定古今图书集成/方舆汇编/边裔典/第083卷 > 注辇国

元

### 世祖至元 年兵过东印度至渴石国地遇一角兽按明外史渴石传渴石在撒马儿罕西南三百六十里城据大村周十馀里宫室壮丽堂以玉石为柱墙

壁，窗牖尽饰金碧，缀瑠璃。其先，撒马儿罕酋长驸马
帖木儿居之。城外皆水田，东南近山，多园林。西行十
馀里，饶奇木。又西三百里，大山屹立，中有石峡，两崖
如斧劈。行二三里，出峡口，有石门，色似铁，路通东西，
番人号为“铁门关”，设兵守之。或言元太祖至东印度
铁门关，遇一角兽，能人言，即此地也。

元

### 武宗至大二年占八国遣其弟入贡

按《元史武宗本纪》：“至大二年九月，占八国王遣其弟
扎剌奴等来贡白面象。伽蓝木合鲁纳答思、秃坚铁
木儿、桑加失里等奏请遣人使海外诸国”，以秃坚、张
也先伯颜使不怜八，孙薛彻兀，李唐，徐伯颜使八昔
察罕，亦不剌金、杨忽答儿阿里使占八。

明

### 太祖洪武二年遣使谕西洋琐里国

按：《明外史？西洋琐里传》：“洪武二年，命使臣刘叔勉以
即位诏谕其国。”

洪武三年，西洋《琐里》遣使入贡。

按《明外史西洋琐里传》：“洪武三年，平定沙漠，复遣使
臣颁诏。其王别里提遣使奉金叶表，从叔勉献方物，
赐文绮纱罗诸物甚厚，并赐《大统历按《明会典》，“西洋琐里国，洪武五年以其国来朝，涉海
道远，赐赉甚厚。赐国王《大统历》及织金彩段、纱罗各
四匹，使臣彩段、纱罗各二匹，傔从高丽布各二匹。”

### 成祖永乐元年遣使至西洋琐里其王遣使入贡

按《明外史西洋琐里传》：“永乐元年，颁即位诏于海外
诸国，命副使闻良辅、行人甯善使西洋琐里国，赐绒
锦、文绮、纱罗。已，复命中官马彬往，使赐如前。其王即
遣使来贡，附载胡椒与民市。有司请征税，命勿征。
永乐二十一年，西洋琐里偕古里、阿丹等十五国来
贡。”

按：《明外史西洋琐里传》云云。